Firmin Lambot
<s>Firmen Lambo (; 14. mart 1886 — 19. januar 1964) je bivši belgijski profesionalni biciklista u periodu od 1908.. do 1924. godine i dvostruki pobednik Tur de Fransa.</s>

<s>Karijera</s>

<s>Lambo je rođen u malom gradu Florenu, gde je radio po 12 sati dnevno.</s><s>Prvi bicikl kupio je sa 17 godina i vozio po 50 kilometara do posla i od posla.</s><s>Prvu trku vozio je u lokalnom selu i pobedio je, dobio je pet franaka kao nagradu i kupio je trkački bicikl.</s><s>Profesionalnu karijeru je počeo 1908. godine, kada je osvojio nekoliko lokalnih trka u Belgiji.</s>

<s>Prvi Tur de Frans je vozio 1911. kada je završio na 11 mestu.</s><s>Tur je vozio i naredne tri godine, osvojivši po jednu etapu 1913. i 1914. pre nego što je Prvi svetski rat na kratko prekinuo njegovu karijeru i biciklizam uopšte.</s>

<s>Lambo je osvojio prvi posleratni Tur, 1919. godine.</s><s>Taj Tur je bio prilično jadan, ulice su bile uništene, mnogi vozači nisu bili živi, a trku je završilo samo njih 11.</s><s>Lambo je bio drugi tokom većeg dela trke, a prvo mesto je preuzeo kada je Ežen Kristof slomio viljušku na biciklu.</s><s>Lambo je prednost sačuvao do kraja, a opšte mišljenje je bilo da je trku osvojio zbog loše sreće Kristofa, a ne zbog svojih sposobnosti.</s>

<s>Naredne godine završio je treći, uz dve etapne pobede.</s><s>1921. je pobedio na jenoj etapi i završio je na devetom mestu u generalnom plasmanu.</s>

<s>Svoj drugi Tur, Lambo je osvojio 1922. godine, nakon što je Hektor Hesgem zaradio kaznu od sat vremena, zbog zamene bicikla.</s><s>Lambo je tako, sa 36 godina, postao najstariji pobednik Tur de Fransa i grand tur trka (Rekord je srušio Kristofer Horner 2013. osvojivši Vuelta a Espanju sa 41 godinom, ali je Lambo i dalje najstariji pobednik Tur de Fransa) i prvi koji je osvojio Tur bez etapne pobede.</s>

<s>Lambo je vozio još dve godine, ali nije uspio da ostvari nijednu pobedu niti da završi Tur de Frans.</s><s>1923. se povukao tokom šeste etape, a 1924. tokom osme etape, nakon čega je završio karijeru.</s>

<s>Spoljašnje veze</s>

<s>Profil na biciklističkoj arhivi
 Rezultati Firmena Lamba na Tur de Fransu</s>

<s>Belgijski biciklisti
Pobjednici Tour de Francea</s>

